1972R0100 — DA — 16.02.1996 — 006.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 100/72

af 14. januar 1972

om fastsættelse af gennemførelsesbestemmelserne vedrørende denaturering af sukker til foderbrug

KOMMISSIONEN FOR DE EUROPÆISKE FÆLLESSKABER HAR

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning nr. 1009/67/EØF af 18. december 1967 om den fælles markedsordning for sukker ( 1 ), senest ændret ved forordning (EØF) nr. 2727/71 ( 2 ), særlig artikel 9, stk. 8, og artikel 38, og

ud fra følgende betragtninger:

Rådets forordning (EØF) nr. 2049/69 af 17. oktober 1969 om almindelige regler for denaturering af sukker til foderbrug ( 3 ), ændret ved forordning (EØF) nr. 2863/71 ( 4 ), indeholder ikke længere bestemmelser om anvendelsesområdet for denatureringspræmiebeviser; gennemførelsesbestemmelserne på dette område er fastsat ved Kommissionens forordning (EØF) nr. 2061/69 af 20. oktober 1969 om gennemførelsesbestemmelserne vedrørende denaturering af sukker til foderbrug ( 5 ), senest ændret ved forordning (EØF) nr. 772/71 ( 6 ); forordning (EØF) nr. 2061/69 er allerede blevet ændret adskillige gange; yderligere vigtige ændringer er absolut nødvendige; som følge heraf bør gennemførelsesbestemmelserne vedrørende denaturering af sukker til foderbrug sammenfattes i en ny forordning, især for at gøre dem så klare som muligt;

forordning (EØF) nr. 2049/69 fastsætter to fremgangsmåder til bestemmelse af denatureringspræmien, dels en ensartet fastsættelse for hele Fællesskabet, dels en fastsættelse i tilslutning til en licitation; de nærmere bestemmelser om en sådan licitation kan udformes således, at de i videst muligt omfang svarer til de i forordning (EØF) nr. 394/70 ( 7 ) indeholdte regler om licitation for så vidt angår eksportrestitutioner for sukker;

det er nødvendigt at bestemme på hvilke betingelser et denatureringspræmiebevis kan opnås og nærmere at fastsætte visse administrative regler med hensyn til dette bevis;

særligt i betragtning af det svind, der i almindelighed forekommer under en denatureringsproces, bør der indrømmes, en vis tolerancemargin med hensyn til mængden af det denaturerede sukker i forhold til den i denatureringspræmiebeviset anførte mængde; en lignende margin kan fastsættes med hensyn til den del af den stillede sikkerhed, der fortabes, såfremt kun en del af den i denatureringspræmiebeviset anførte sukkermængde denatureres;

en forudsætning for, at et enhedsmarked kan fungere tilfredsstillende, er at der består betingelser, som tillader den størst mulige bevægelighed på dette marked; med henblik herpå bør det fastsættes, at denatureringspræmiebeviset kan overdrages eller ombyttes efter visse nærmere fastlagte formelle regler; endvidere bør denatureringspræmiebeviset, der begrunder ret til udbetaling af præmien og forpligtelse til at denaturere det pågældende sukker, have en så lang gyldighedsfrist, at producenterne af foderstoffer kan disponere på længere sigt;

en denatureringspræmie kan kun ydes for sukker, der er bestemt til foderbrug; med henblik herpå er det absolut nødvendigt at fastsætte de særlige denatureringsmetoder, hvis anvendelse er en betingelse for betaling af denatureringspræmien; endvidere bor der fastsættes en nøje kontrol med denatureringsprocesserne, især en forudgående godkendelse af denatureringsstedet;

da det denaturerede sukker kun må anvendes til foder, er det absolut nødvendigt, at medlemsstaterne træffer alle de foranstaltninger, der er påkrævet med dette formål for øje;

erfaringen har vist, at kontrolundersøgelser af de i denne forordning definerede denatureringsmidler undertiden for en og samme vare kan fore til resultater, der er forskellige fra de i definitionerne forudsatte resultater; det kan forekomme, at disse resultater ikke er fuldstændig nøjagtige; der bør derfor tillades en vis, teknisk begrundet margin med hensyn til de krævede minimumsindhold;

råsukkers forderværdi afhænger hovedsageligt af dets saccharoseindhold; præmien for råsukker af anden kvalitet end standardkvaliteten bør derfor tilpasses efter det pågældende sukkers udbytte;

af økonomiske grunde kan det være berettiget at tilpasse præmien, såfremt der i løbet af en bestemt periode indtræder ændringer i priserne inden for sukkersektoren;

for at sikre, at alle bestemmelser om denatureringen overholdes, bør det fastsættes, at præmien kun udbetales, såfremt denatureringen er foretaget i overensstemmelse med de nævnte bestemmelser; for at undgå et for stort antal bekostelige kontrolforanstaltninger bør muligheden af at yde forskud på denatureringspræmien udelukkes;

de i denne forordning fastsatte foranstaltninger er i overensstemmelse med en udtalelse fra Forvaltningskomiteen for sukker,

UDSTEDT FØLGENDE FORORDNING: